***ПОЗИВ ЗА ПОДНОШЕЊЕ ПОНУДА ЗА ЈАВНУ НАБАВКУ* РАДОВА НА РЕКОНСТРУКЦИЈИ ОБЈЕКТА ДОМА ЗДРАВЉА „1.ОКТОБАР“ У ПЛАНДИШТУ**

На основу чл. 32. и 53. Закона о јавним набавкама („Сл. гласник РС” бр. 124/2012, 14/2015 и 68/2015, у даљем тексту: Закон), Општина Пландиште, ул. Војводе Путника бр. 38, Пландиште, интернет адреса [www.plandiste-opstina.rs](http://www.plandiste-opstina.rs) (у даљем тексту: Наручилац) позива понуђаче да поднесу писану понуду у отвореном поступку 21/2017 чији је предмет Јавна набавка радова на реконструкцији објекта Дома здравља „1.Октобар“ у Пландишту, ознака из општег речника набавке – 45000000 (грађевински радови)

Јавни позив објављен је на Порталу јавних набавки ([www.portal.ujn.gov.rs](http://www.portal.ujn.gov.rs)), на Интернет страници наручиоца (www. plandiste-opstina.rs) и Порталу службених гласила Републике Србије и база прописа.

Од дана објављивања јавног позива на Порталу јавних набавки (www.portal.ujn.gov.rs), на Интернет страници наручиоца (www.plandiste-opstina.rs), и Порталу службених гласила Републике Србије и база прописа, конкурсна документација биће доступна на сајтовима Портала јавних набавки (www.portal.ujn.gov.rs), на Интернет страници наручиоца (www.plandiste-opstina.rs) и може се преузети електронски.

Понуда мора бити припремљена и поднета у складу са позивом за подношење понуде и Конкурсном документацијом. Понуђач је дужан да испуњава све услове дефинисане Законом о јавним набавкама и све услове дефинисане Конкурсном документацијом, што доказује на начин утврђен Конкурсном документацијом.

Понуда мора да важи најмање 30 дана од дана отварања понуда. У случају да понуђач наведе краћи рок важења понуде, понуда ће се одбити као неодговарајућа.

Критеријум за избор најповољније понуде је најнижа понуђена цена.

Понуду доставити у писаном облику, у затвореној коверти, са назнаком „ПОНУДА ЗА ЈАВНУ НАБАВКУ РАДОВА БРОЈ 21/2017 – Набавка радова на реконструкцији објекта Дома здравља „1.Октобар“ у Пландишту - НЕ ОТВАРАТИ", лично или путем поште, на адресу Наручиоца - Општина Пландиште, ул. Војводе Путника бр. 38, 26360 Пландиште, до дана **16.10.2017**. године до 11.00 часова. На полеђини коверте се наводи назив, контакт особа, број телефон и адреса понуђача.

Понуда која буде стигла до наведеног рока сматраће се благовременом и узеће се у разматрање. Неблаговремена понуда неће се отварати и по окончању поступка отварања биће враћена понуђачу уз повратницу, са назнаком да је понуда поднета неблаговремено.

Јавно отварање понуда обавиће се дана **16**.**10.2017**. године у 11.30 часова у просторијама Наручиоца. Присутни представници понуђача, пре почетка јавног отварања понуда, морају Комисији за спровођење поступка јавне набавке Наручиоца поднети пуномоћје (овлашћење) за учешће у поступку отварања понуда.

Одлука о избору најповољније понуде биће донета у оквирном року од двадесет пет дана од дана јавног отварања понуда.

Додатне информације и обавештења у вези са припремањем понуде понуђач може тражити у писаном облику, на адресу Општине Пландиште, ул. Војводе Путника бр. 38, Пландиште са назнаком: „Питања за Комисију за јавну набавку радова - Набавка радова на реконструкцији објекта Дома здравља „1.Октобар“ у Пландишту, путем маил-а: milos.manojlovic@plandiste-opstina.rs. Особа за контакт је Милош Манојловић дипл.правник Општинске управе Пландиште.

Комисија за јавне набавке

Милош Манојловић, дип.правник с.р